CELEX: 51987PC0241
Language: el
Date: 1987-05-19
Title: Τροποποιημένη πρόταση οδηγίας του Συμβουλίου για την προσέγγιση των νομοθεσιών των κρατών μελών σχετικά με τα τρόφιμα που προορίζονται για ειδική διατροφή ( COM (86) 91 τελικό της 22ας Απριλίου 1986 )

Αριθ. C 161/12                             Επίσημη Εφημερίδα των Ευρωπαϊκών Κοινοτήτων                            19.6.87
             Τροποποιημένη πρόταση οδηγίας του Συμβουλίου για την προσέγγιση των νομοθεσιών των κρατών
                               μελών σχετικά με τα τρόφιμα που προορίζονται για ειδική διατροφή (')
                                                           COM(87) 241 τελικό
             (Υποβληθείσα από την Επιτροπή στο Συμβούλιο δυνάμει του άρθρου 149 παράγραφος 2 της
                                                    συνθήκης ΕΟΚ της Ι ης Ιουνίου 1987)
                                                              (87/C 161/06)
             Ανταποκρινόμενη στη γνώμη που εξέδωσε το Ευρωπαϊκό Κοινοβούλιο σχετικά με την πρόταση οδη­
             γίας που διαβιβάστηκε από την Επιτροπή στο Συμβούλιο για την προσέγγιση των νομοθεσιών των
             κρατών μελών σχετικά με τα τρόφιμα που προορίζονται για ειδική διατροφή και σύμφωνα με τη
             δεύτερη παράγραφο του άρθρου 149 της συνθήκης για την ίδρυση της Ευρωπαϊκής Οικονομικής
             Κοινότητας, η Επιτροπή αποφάσισε να τροποποιήσει την εν λόγω πρόταση ως εξής:
             1. Η πέμπτη αιτιολογική σκέψη αντικαθίσταται από τα ακόλουθα:
                 «ότι οι βασικές αρχές των νομοθετικών ρυθμίσεων καθώς και ο κατάλογος των ομάδων τροφίμων
                 για ειδική διατροφή που πρέπει να υπαχθούν σε ειδικές οδηγίες είναι θέματα για τα οποία πρέπει
                 να αποφασίσει το Συμβούλιο.» (οι τελευταίες δεκατρείς λέξεις διαγράφονται).
             2. Το άρθρο 4 παράγραφος 2 στοιχείο η) διαγράφεται.
             3. Προστίθεται το ακόλουθο νέο άρθρο 4α:
                                                                                             ν
                 Άρθρο 4α
                 Οι όροι υπό τους οποίους μπορεί να γίνεται αναφορά κατά την επισήμανση, την παρουσίαση και τη
                 διαφήμιση σε δίαιτα ή σε κατηγορία ανθρώπων στις οποίες απευθύνεται ένα προϊόν που αναφέ­
                 ρεται στο άρθρο 1 μπορούν να καθορίζονται σύμφωνα με τη διαδικασία του άρθρου 9.»
             4. Προστίθεται το ακόλουθο νέο άρθρο 8α:
                 «Άρθρο 8α
                 1. Εάν ένα κράτος μέλος, εξαιτίας νέων πληροφοριών ή έπειτα από επανεκτίμηση των υπαρ-
                 χουσών πληροφοριών στην οποία προέβη μετά τη θέσπιση των ειδικών οδηγιών, έχει σοβαρούς
                 λόγους να θεωρεί ότι ένα τρόφιμο που προορίζεται για ειδική διατροφή θέτει σε κίνδυνο την ανθρώ­
                 πινη υγεία, αν και ανταποκρίνεται στη σχετική ειδική οδηγία, το κράτος αυτό μπορεί να αναστείλει
                 προσωρινά ή να περιορίσει την εφαρμογή των εν λόγω διατάξεων στο έδαφος του. Ενημερώνει
                 αμέσως τα άλλα κράτη μέλη και την Επιτροπή σχετικά και αιτιολογεί την απόφαση του.
                 2. Η Επιτροπή εξετάζει το ταχύτερο δυνατό τους λόγους που επικαλείται το ενδιαφερόμενο
                 κράτος μέλος και διαβουλεύεται με τα κράτη μέλη στο πλαίσιο της Μόνιμης Επιτροπής Τροφίμων.
                 Κατόπιν διατυπώνει αμέσως τη γνώμη της και λαμβάνει τα ενδεδειγμένα μέτρα.
                 3. Αν η Επιτροπή θεωρεί ότι απαιτούνται τροποποιήσεις των ειδικών οδηγιών προκειμένου να
                 αρθούν οι δυσκολίες που αναφέρθηκαν στην παράγραφο 1 και να εξασφαλιστεί η προστασία της
                 αναθρώπινης υγείας, κινεί τη διαδικασία που ορίζει το άρθρο 9 για την έγκριση των τροποποιή­
                 σεων αυτών* το κράτος μέλος που έχει λάβει μέτρα διασφάλισης μπορεί στην περίπτωση αυτή να τα
                 διατηρήσει έως ότου αρχίσουν να ισχύουν οι τροποποιήσεις.».
             (') COM(86)91 τελικό.
                 ΕΕ αριθ. C 124 της 23. 5. 1986, σ. 7.